

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 23.maijā Nr.197

 (protokols Nr.5, 39.p.)

**Par Priekuļu novada saistošo noteikumu Nr.4/2019 “Par pabalstu aizgādnībā esošo personu aizgādņiem” precizēšanu.**

Priekuļu novada dome iepazīstas ar Juridiskās nodaļas vadītājas I. Jansones informāciju par Vides aizsardzības un reģionālās attīstības ministrijas 2019.gaa 26.aprīļa pozitīvo atzinumu Nr. 1-18/4054 par Priekuļu novada domes saistošajiem noteikumiem Nr.4/2019 “Par pabalstu aizgādnībā esošo personu aizgādņiem” un ieteikumiem veikt redakcionālus precizējumus.

Ņemot vērā iepriekš minēto un pamatojoties uz likuma "[Par pašvaldībām](https://likumi.lv/ta/id/57255-par-pasvaldibam)" [45.panta](https://likumi.lv/ta/id/57255-par-pasvaldibam#p45) ceturto daļu, ievērojot Vides aizsardzības un reģionālās attīstības ministrijas 2019.gada 26.aprīļa atzinumu Nr. 1-18/4054 par Priekuļu novada domes saistošajiem noteikumiem Nr.4/2019 “Par pabalstu aizgādnībā esošo personu aizgādņiem”, atklāti balsojot, PAR –11 (Elīna Stapulone, Aivars Tīdemanis, Anna Broka, Normunds Kažoks, Arnis Melbārdis, Sarmīte Orehova, Baiba Karlsberga, Aivars Kalnietis, Jānis Mičulis, Juris Sukaruks, Mārīte Raudziņa, Ināra Roce), PRET –nav, ATTURAS –nav , Priekuļu novada dome **nolemj:**

1. Veikt šādus precizējumus 2019.gada 28.marta Priekuļu novada domes saistošajos noteikumos Nr. 4/2019 “Par pabalstu aizgādnībā esošo personu aizgādņiem”:
	1. svītrot saistošo noteikumu 12.punktu;
	2. saistošo noteikumu 14.punktā precizēt norādi uz 12.punktu;
	3. Saistošo noteikumu 18.punktā precizēt norādi uz 15.punktu

Pielikumā: Precizētie Saistošie noteikumi Nr.4/2019 “Par pabalstu aizgādnībā esošo personu aizgādņiem”.

Domes priekšsēdētāja Elīna Stapulone